Касьцёл Сьвятых Апосталаў Пятра і Паўла (Ражанка)

**Касьцёл Сьвятых Апосталаў Пятра і Паўла** — помнік архітэктуры XVII—XIX стагодзьдзяў у Ражанцы. Знаходзіцца на паўночнай ускраіне колішняга мястэчка, каля могілак пад адрасам *завулак Горны, 6А*. Дзее. Твор архітэктуры нэаготыкі. Аб’ект Дзяржаўнага сьпісу гістарычна-культурных каштоўнасьцяў Беларусі.

## Гісторыя

### Вялікае Княства Літоўскае
Мураваны касьцёл у Ражанцы збудавалі ў 1674 годзе.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Ражанка апынулася ў складзе Расейскай імпэрыі, касьцёл працягваў дзеяць. У 1827 годзе будынак касьцёла рэканструявалі на сродкі сэнатара Людвіка Паца паводле праекту архітэктара Генрыка Марконі.

### Найноўшы час
У 1924—1925 гадох праводзіўся рамонт будынка касьцёла. Па Другой сусьветнай вайне савецкія ўлады зачынілі касьцёл. У 1990 годзе па рамонце касьцёл зноў пачаў дзеяць.

## Архітэктура
Помнік архітэктуры нэаготыкі. Гэта 1-нэфавая крыжападобня ў пляне базыліка з больш нізкімі 5-граннай апсыдай і трансэптам. Тарцы высокіх 2-схільных дахаў над нэфам і крыламі трансэпта закрываюцца прыступкавымі шчытамі. Да бакавых сьценаў асноўнага аб’ёму далучаюцца дзьве прастакутныя ў пляне капліцы, да апсыды з паўночнага боку — невялікая закрысьція. Над паўднёва-заходнім кутом нэфу ўзвышаецца 3-ярусная вежа (васьмярык на двух чацьверыках), накрытая 8-гранным сьпічастым шатром. Куты асноўнага аб’ёму і трансэптаў умацоўваюцца контрфорсамі і завяршаюцца дэкаратыўнымі вежамі — пінаклямі. Бакавыя фасады з высокімі паўцыркульнымі вокнамі дэкаруюцца геамэтрычнымі вітражамі. У цэнтры галоўнага фасаду круглае акно-«ружа», вышэй за яго дэкаратыўны арнамэнт, пас і шчыт, аздоблены вузкімі роўнымі нішамі з 3-лопасьцевымі аркавымі завяршэньнямі і ляпным гербам у сярэдзіне. Галоўны ўваход вылучаецца стральчатым парталам.

Унутраная прастора перакрываецца цыліндрычным скляпеньнем з распалубкамі на падпружных арках, крылы трансэпта — крыжовымі. Апсыда і капліцы раскрываюцца ў прастору нэфу аркавымі праёмамі. Над уваходам месьцяцца хоры. Сьцены асноўнага аб’ёму падзяляюцца пілястрамі і ў верхняй частцы аздабляюцца размалёўкай шматфігурнымі кампазыцыямі на біблійныя тэмы.

## Галерэя

### Гістарычная графіка

Ražanka, Śviatych Piatra i Paŭła. Ражанка, Сьвятых Пятра і Паўла (J. Radzivił, 1650).jpg|Я. Радзівіл, 1650 г.
Ražanka, Horny. Ражанка, Горны (N. Orda, 1861-77).jpg|Н. Орда, 1861—1877 гг.
Ražanka, Śviatych Piatra i Paŭła. Ражанка, Сьвятых Пятра і Паўла (H. Markoni, 1827).jpg|Г. Марконі, 1827 г.
Ražanka, Śviatych Piatra i Paŭła. Ражанка, Сьвятых Пятра і Паўла (H. Markoni, 1827) (2).jpg|Г. Марконі, 1827 г.


### Гістарычныя здымкі

Ražanka, Horny, Śviatych Piatra i Paŭła. Ражанка, Горны, Сьвятых Пятра і Паўла (1900).jpg|каля 1900 г.
Ražanka, Horny, Śviatych Piatra i Paŭła. Ражанка, Горны, Сьвятых Пятра і Паўла (1926).jpg|1926 г.
Ražanka, Horny, Śviatych Piatra i Paŭła. Ражанка, Горны, Сьвятых Пятра і Паўла (1926) (2).jpg|1926 г.
Ražanka, Śviatych Piatra i Paŭła. Ражанка, Сьвятых Пятра і Паўла (1926).jpg|1926 г.


### Сучасныя здымкі

Ražanka, mohilki (2.10.2011).jpg|Агульны выгляд
Church of the Holy Apostles Peter and Paul in Ražanka (2.10.2011).jpg|З боку апсыды
Ражанка. Касцёл Св. апосталаў Пятра і Паўла (05).jpg|Інтэр'ер
Ражанка. Касцёл Св. апосталаў Пятра і Паўла (04).jpg|Хоры


## Крыніцы

## Літаратура
* 

## Вонкавыя спасылкі

* 

Катэгорыя:Ражанка
Ражанка